Odense Adresse-Contoirs Efterretninger, 1845-11-29
Blandinger. For at hædre den til Kjøbenhavn ankomne Bondedeputation havde Dhrr. Kammerraad Drewsen, Overretsprokurator Balthazar Christensen, Capitain Beutner, Kroeier 3 Jacobsen samt Etatsraad Povelsen ladet udgaae en Jndbydelse til et Festmaaltid for dem, og som Følge deraf samlede 130 Personer fra Kjøbenhavn og Omegn sig i Tirsdags paa den kongelige Skydebane. Efterat Selskabet var gaaet til Bord, oplæste Prokurator B. Christensen, der præsiderede, en Skrivelse fra Kjøbenhavns Politidirekteur, hvori han meddeler Jndbyderne, at det alene er paa Grund af Omstændighederne, at han ikke har anvendt Cancellie-Circulairet af 8 Novbr. paa nærværende Forsamling og at han fornemmelig giør Jndbyderne ansvarlige for hvad der maatte passere i Forsamlingen. Den første Skaal udbragtes for Hs. M. Kongen af Statsr. Povelsen, og modtoges af et tre Gange gjentaget Hurraraab. Prokurator B. Christensen ønskede derpaa Gjæsterne velkommen i nogle saa passende Ord, hvorpaa Ole Jensen fra Ny=Bjergby synlig rørt takkede for al den Ære, der vistes dem, hvilket ikke blot maatte glæde dem, men den hele Bondestand. J et længere Foredrag berørte og udviklede Advocat Lehmann, efterat en Sang af Grundtvig var afsungen, flere af de vigtigste Gienstande, som bevæge Bondestanden, navnlig dem, som vare omtalte i Petitionen til Kongen og endte med en Skaal for Bondestandens Emancipation. Efter ham talte Capitain Tscherning (efter at en Sang af P. R. var sungen) og udbragte i et af Humor krydret Foredrag en Skaal for Almeenvæbning. Jacob Møller fra Eiby takkede Capt. Tscherning for al hans Jver for denne Sag og udbragte et Leve for ham. Laurids Skau, som ogsaa var indbuden til Gildet, havde nu Ordet og viste, ligesaa sundt som djervt, hvor nødvendigt det var for Bondestanden at søge at erhverve sig Oplysning, for at de ogsaa aandelig Henseende kunde staae ved Siden af deres øvrige Medborgere, ligesom de alt stode over dem i Henseende til de materielle Kræfter og det numeriske Antal, men først naar Oplysning kom til, kunde disse faae deres rette Betydning, og han udbragte derfor en Skaal for Oplysning blandt Bondestanden. Grosserer Meynert proponerede derpaa en Togst for Associationsfriheden. Skolelærer Gleerup udviklede dernæst paa en smuk og fattelig Maade flere Gjenstande af Jnteresse for Bondestanden og endte med at udbringe en Skaal for at den Tid snart maatte komme, at Man sagde: Nu kommer Bonden." Rasmus Berg fra Langeland udbragte nu et Leve for de tvende Stænderdeputerede Kammerraad Drewsen og Prokurator B. Christensen. Da Kammerraad Drewsen ikke var tilstede paa Grund af Sygdom, takkede Prok. Christensen paa egne og hans Vegne, og benyttede Leiligheden til paa en ligesaa smuk og hjertelig som passende Maade at berøre Kammerraad Drewsens Fortjenester af Bondestanden. Mads Lund fra Ørum udbragte en Skaal for Advocat Lehmann, og Redacteur Grüne en for Udviklingen af Stænderinstitutionen, navnlig af Valgfriheden. Til Slutning udbragte Rasmus Berg fra Langeland en Skaal for Præsidiet. Flere af Talerne afbrødes af stærke vedholdende bifaldsraab, ligesom ogsaa flere af Skaalerne af mange Gange gjentagne Hurraraab, og under hele Festen herskede der den bedste Stemning, der ikke afbrødes ved nogensomhelst Dissonants. Laurids Skau har i Dannevirke, indrykket følgende Annonce med Overskrift Almeenvæbning" Jeg tillader mig herved at gjøre mine Standsfæller og Medborgere opmærksomme paa den Bevægelse, som ovennævnte Anliggende har fremkaldt overalt i Hertugdømmerne og som i enhver Henseende er ligesaa meget i Bondestandens Jnteresse som til Landets Tarv. Denne Bevægelse er imidlertid ligesaa alvorlig i Kongeriget som i Hertugdommerne og navnligen vides, at der fra forskjellige Egne baade i Jylland og flere af Øerne snart vil afgaae Deputationer til Hs. Maj. Kongen desangaaende. Ved den i Neumünster i Holsteen afholdte Forsamling er som bekjendt ligeledes en Petition besluttet og en Deputation valgt til at overrække Kongen samme, og ligesaa glædeligt som dette er, ligesaa meget staaer det til at haabe, at de Mænd, som have sat Sagen i Gang, ville sørge for, at der vorder tilstillet ethvert Sogn i Hertugdommerne Petitioner til Underskrift. Forhaabentlig vil da ingen fordomsfrie og patriotisk Bonde eller Borger tage Hensyn til, hvorfra eller fra hvem Petitionerne blive dem tilstillede; thi naar Principet er rigtigt, saa er det ligegyldigt, enten Tonen angives i Syd eller Nord. Denne Sag har som bekjendt tidligere været paa Bane, men deels har Man neppe opfattet den med behørig Klarhed, deels har Man ogsaa forvexlet Begreberne, som de forskjellige Benævnelser indeholde. Saavidt mig bekjendt, gaaer den i Neu minster besluttede Petition ud paa almindelig Væbning, og da dette aabenbar er det rigtige, fordi det giver Staten den største og almindeligste Styrke, saa vil jeg herved bede mine Venner og Landsmænd om at undertegne samme og derved give Beviis paa, at Sagen ikke alene har grebet dem, og at Principets Rigtighed derved bliver praktisk godtgjort, men at Slesvigerne ogsaa ere istand til at hæve dem over alle Partiehensyn, naar fælleds Jnteresser kræve det."